Podmienky používania portálu NepocujuceDieta.sk
Čl. 1 Úvodné ustanovenia
- Prevádzkovateľom portálu NepocujuceDieta.sk je Občianske združenie NepocujuceDieta.sk, Krasovského 13, 851 01 Bratislava, IČO: 42416825, Registrované na ministerstve vnútra 18.02.2015 pod č. VVS/1-900/90-45578
- Účelom portálu je poskytnúť používateľom informácie o poruche sluchu a s ňou súvisiacich témach a zároveň umožňovať používateľom diskutovať, šíriť svoje názory, komunikovať prostredníctvom súkromných správ a vyhľadávať ostatných používateľov na mape.
Čl. 2 Obsah tvorený používateľmi
- Názory prezentované používateľmi nemôžu byť považované za názory prevádzkovateľa.
- Prevádzkovateľ je oprávnený po vlastnom uvážení odstrániť akékoľvek príspevky, ktoré vzbudzujú verejné pohoršenie, porušujú zásady konštruktívnej diskusie, uvádzajú ostatných používateľov do omylu alebo porušujú zákony Slovenskej republiky.
Čl. 3 Spracovanie osobných údajov
- Účelom spracovania osobných údajov je vytvorenie identity používateľa na portáli, ktorou bude prezentovaný pri vytváraní obsahu na portáli a v diskusiách.
- Používateľ dáva prevádzkovateľovi súhlas na spracovanie osobných údajov za účelom a v rozsahu, aký je opísaný v týchto podmienkach používania.
- Prevádzkovateľ spracováva osobné údaje uvedené v registračnom formulári, pri čom všetky tieto údaje budú zároveň zverejnené na stránke NepocujuceDieta.sk v jeho profile.
V Bratislave, 24.8.2015